  Майя Бывальцева Удмуртиын анай кылэз дышетонэн устозэ школаез быръёнъя элькун вожвылъяськон кутскиз. Со сярысь улосвылысь дышетонъя но тодосъя министерстволэн пресс-службаез ивортӥз. Вожвылъяськонэ пыриськыны быгато Удмуртиысь школаос, кытын валтӥсь программаосъя дышетон улсын анай кылъя дышетон но мынэ: удмурт, бигер, пор кылъёс но литература. Куриськонъёсты 2-12 тулыспалэ элькунысь дышетонъя но тодосъя министерствоын кутозы. Вормисьёсты куинь ӧръёсъя быръёзы: - удмурт кылэз но литератураез дышетонэз устоез школа (кык школа луыны быгатоз): - бигер кылэз но литератураез дышетонэн устоез школа (одӥг школа); - пор кылэз но литератураез дышетонэн устоез школа (одӥг школа). Вормисьёслы компьютер техника сётозы (ноутбук, наушникъёс, шыр). Нырысетӥ инты понна 14 комплект басьтыны луоз Вожвылъяськонлэн радлыкез но куронъёсыз сярысь рос-просгес  тодматскыны луоз. Тодэ вайытом, Анай кыллэн нуналэз азьын Удмуртилэн шоркараз лыдӟисьёслэн «Мусо шаерме данъяса» кар вожвылъяськонзы ортчоз.  Тегъёс: Дышетон Ижкар Удмуртия вожвылъяськон школаос удмурткыл  